Document ID: 32014D0190

KOMISIJOS ĮGYVENDINIMO SPRENDIMAS
2014 m. balandžio 3 d.
kuriuo nustatomas 2014-2020 m., siekiant investicijų į ekonomikos augimą ir darbo vietų kūrimą tikslo ir Europos teritorinio bendradarbiavimo tikslo, Europos regioninės plėtros fondui, Europos socialiniam fondui ir Sanglaudos fondui skirtų visų lėšų metinis paskirstymas valstybėms narėms, specialaus asignavimo Jaunimo užimtumo iniciatyvai lėšų metinis paskirstymas valstybėms narėms ir reikalavimus atitinkančių regionų sąrašas, taip pat suma, iš kiekvienos valstybės narės Sanglaudos fondo ir struktūrinių fondų asignavimų perkeltina Europos infrastruktūros tinklų priemonei ir pagalbai labiausiai skurstantiems asmenims
(pranešta dokumentu Nr. C(2014) 2082)
(2014/190/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (1), visų pirma į jo 91 straipsnio 2 dalį ir 92 straipsnio 6 ir 7 dalis,
kadangi:
(1)
siekiant sukurti tinkamą fondų finansinę programą, pagal Reglamento (ES) Nr. 1303/2013 91 straipsnio 2 dalį būtina nustatyti investicijų į ekonomikos augimą ir darbo vietų kūrimą tikslui ir Europos teritorinio bendradarbiavimo tikslui skirtų visų lėšų metinį paskirstymą valstybėms narėms ir specialaus asignavimo Jaunimo užimtumo iniciatyvai, kaip nurodyta Europos Parlamento ir Tarybos reglamento (ES) Nr. 1304/2013 (2) 16 straipsnyje, lėšų metinį paskirstymą valstybėms narėms;
(2)
remiantis Reglamento (ES) Nr. 1303/2013 91 straipsnio 2 dalimi, šiame sprendime turėtų būti pateiktas Jaunimo užimtumo iniciatyvos reikalavimus atitinkančių regionų sąrašas;
(3)
būtina nustatyti siekiant investicijų į ekonomikos augimą ir darbo vietų kūrimą tikslo skirtingoms regionų kategorijoms skirtų specialių lėšų, įskaitant minėto reglamento 92 straipsnio 2 dalyje numatytą 2014 ir 2015 m. Kiprui skirtą papildomą asignavimą, metinį paskirstymą valstybėms narėms;
(4)
būtina nustatyti Sanglaudos fondui skirtų specialių lėšų, neįskaičiuojant valstybių narių Europos infrastruktūros tinklų priemonei perkeltinų sumų, kaip numatyta minėto reglamento 92 straipsnio 6 dalyje, metinį paskirstymą valstybėms narėms;
(5)
būtina nustatyti Prancūzijos, Ispanijos ir Portugalijos atokiausiems regionams ir Suomijos ir Švedijos regionams, kurie atitinka 1994 m. Stojimo akto 6 protokolo 2 straipsnyje nustatytus kriterijus, skirtų specialių lėšų metinį paskirstymą;
(6)
būtina nustatyti pagal Jaunimo užimtumo iniciatyvą skirtų specialių lėšų metinį paskirstymą;
(7)
būtina nustatyti Sanglaudos fondo asignavimo kiekvienai valstybei narei sumą, perkeltiną Europos infrastruktūros tinklų priemonei, sukurtai Europos Parlamento ir Tarybos reglamentu (ES) Nr. 1316/2013 (3);
(8)
būtina nustatyti siekiant investicijų į ekonomikos augimą ir darbo vietų kūrimą tikslo atliekamų mokėjimų sumą, perkeltiną pagalbai labiausiai skurstantiems asmenims. Šis perkėlimas grindžiamas asignavimu Europos pagalbos labiausiai skurstantiems asmenims fondui (4);
(9)
būtina nustatyti tiesiogiai arba netiesiogiai Komisijos valdomiems inovatyviems tvarios miestų plėtros veiksmams skirtų specialių lėšų metinį paskirstymą;
(10)
būtina nustatyti Europos teritorinio bendradarbiavimo tikslui skirtų visų lėšų ir trims šio tikslo komponentams pagal Europos Parlamento ir Tarybos reglamento (ES) Nr. 1299/2013 (5) 4 straipsnio 1 dalį skirtų specialių lėšų metinį paskirstymą valstybėms narėms;
(11)
skaidrumo tikslais visų lėšų paskirstymas turėtų būti pateikiamas 2011 m. kainomis;
(12)
programavimo valstybėse narėse tikslais specialių lėšų metinis paskirstymas turėtų būti pateikiamas dabartinėmis kainomis, kad būtų matyti pagal Reglamento (ES) Nr. 1303/2013 91 straipsnio 1 dalį kasmet taikomas 2 % indeksavimas ir kad būtų nurodyti iš tiesų turimi ištekliai, atskaičius paramą Europos infrastruktūros tinklų priemonei, pagalbą labiausiai skurstantiems asmenims, Komisijos iniciatyva teikiamą techninę paramą ir asignavimą tiesiogiai arba netiesiogiai Komisijos valdomiems inovatyviems tvarios miestų plėtros veiksmams,
PRIĖMĖ ŠĮ SPRENDIMĄ:
1 straipsnis
Siekiant investicijų į ekonomikos augimą ir darbo vietų kūrimą tikslo skirtų visų lėšų metinis paskirstymas valstybėms narėms nustatomas toks, kaip pateikiama I priede.
2 straipsnis
Siekiant Europos teritorinio bendradarbiavimo tikslo skirtų visų lėšų metinis paskirstymas valstybėms narėms nustatomas toks, kaip pateikiama II priede.
3 straipsnis
Specialaus asignavimo Jaunimo užimtumo iniciatyvai lėšų metinis paskirstymas valstybėms narėms nustatomas toks, kaip pateikiama III priede.
4 straipsnis
Finansavimo pagal Jaunimo užimtumo iniciatyvą reikalavimus atitinkantys regionai yra išvardyti IV priede.
5 straipsnis
Siekiant investicijų į ekonomikos augimą ir darbo vietų kūrimą tikslo mažiau išsivysčiusiems regionams skirtų ir programavimui numatytų visų lėšų metinis paskirstymas valstybėms narėms nustatomas toks, kaip pateikiama V priede.
6 straipsnis
Siekiant investicijų į ekonomikos augimą ir darbo vietų kūrimą tikslo pereinamojo laikotarpio regionams skirtų ir programavimui numatytų visų lėšų metinis paskirstymas valstybėms narėms nustatomas toks, kaip pateikiama VI priede.
7 straipsnis
Siekiant investicijų į ekonomikos augimą ir darbo vietų kūrimą tikslo labiau išsivysčiusiems regionams skirtų ir programavimui numatytų visų lėšų metinis paskirstymas valstybėms narėms nustatomas toks, kaip pateikiama VII priede.
8 straipsnis
Siekiant investicijų į ekonomikos augimą ir darbo vietų kūrimą tikslo Sanglaudos fondui skirtų ir programavimui numatytų visų lėšų metinis paskirstymas valstybėms narėms nustatomas toks, kaip pateikiama VIII priede.
9 straipsnis
Siekiant investicijų į ekonomikos augimą ir darbo vietų kūrimą tikslo papildomam finansavimui atokiausiems regionams ir NUTS 2 lygio regionams, atitinkantiems 1994 m. Stojimo akto 6 protokolo 2 straipsnyje nustatytus kriterijus, skirtų ir programavimui numatytų visų lėšų metinis paskirstymas valstybėms narėms nustatomas toks, kaip pateikiama IX priede.
10 straipsnis
Specialaus asignavimo Jaunimo užimtumo iniciatyvai ir programavimui numatytų lėšų metinis paskirstymas valstybėms narėms nustatomas toks, kaip pateikiama X priede.
11 straipsnis
Sanglaudos fondo asignavimo kiekvienai valstybei narei sumų, perkeltinų Europos infrastruktūros tinklų priemonei, metinis paskirstymas nustatomas toks, kaip pateikiama XI priede.
12 straipsnis
Siekiant investicijų į ekonomikos augimą ir darbo vietų kūrimą tikslo bendro asignavimo kiekvienai valstybei narei sumos, perkeltinos pagalbai labiausiai skurstantiems asmenims, metinis paskirstymas nustatomas toks, kaip pateikiama XII priede.
13 straipsnis
Komisijos tiesiogiai arba netiesiogiai valdomiems inovatyviems tvarios miestų plėtros veiksmams skirtų lėšų metinis paskirstymas nustatomas toks, kaip pateikiama XIII priede.
14 straipsnis
Siekiant Europos teritorinio bendradarbiavimo tikslo tarpvalstybiniam bendradarbiavimui skirtų ir programavimui numatytų visų lėšų metinis paskirstymas valstybėms narėms nustatomas toks, kaip pateikiama XIV priede.
15 straipsnis
Siekiant Europos teritorinio bendradarbiavimo tikslo tarptautiniam bendradarbiavimui skirtų ir programavimui numatytų visų lėšų metinis paskirstymas valstybėms narėms nustatomas toks, kaip pateikiama XV priede.
16 straipsnis
Siekiant Europos teritorinio bendradarbiavimo tikslo tarpregioniniam bendradarbiavimui skirtų ir programavimui numatytų visų lėšų metinis paskirstymas valstybėms narėms nustatomas toks, kaip pateikiama XVI priede.
17 straipsnis
Šis sprendimas skirtas valstybėms narėms.
Priimta Briuselyje 2014 m. balandžio 3 d.

Labels: 19
5
0
9
15